**הזמנה לקבלת הצעות למתן שירותי צילום והפקה אוטומטיים של משחקי כדורסל לאיגוד הכדורסל בישראל**

**פרטי ההזמנה**

איגוד הכדורסל בישראל (ע"ר) (להלן: "**האיגוד**") מזמין בזאת להציע הצעות למתן שירותי צילום, הפקה, סטטיסטיקה ושידורי ספורט אוטומטיים באיכות גבוהה של משחקי כדורסל של הליגה הלאומית גברים, ליגת על לנוער ונבחרות ישראל נשים וגברים כמפורט במסמכי ההזמנה להציע הצעות נשוא הליך זה (להלן, בהתאמה: "**המערכת**" ו-**"ההליך"**).

1. **השירותים כוללים** 
   * אספקת מערכת המפיקה צילום והפקה אוטומטיים של משחקי כדורסל.
   * אפיון ותכנון מפורטים של המערכת.
   * תפעול ואספקת כלי הפקה ואביזרים נלווים למערכת.
   * אספקת רישוי, התקנת המערכת והאביזרים הנלווים, הטמעה והדרכה.
   * שירותי תחזוקה לצורך הפעלה תקינה של המערכת עד תום תקופת ההתקשרות.
   * אספקת שדרוגי תוכנה, שירות, תמיכה ואחריות לאיגוד.
   * הפצה ושידור של משחקי כדורסל באיכות צילום המותאמת גם לשידור HD טלוויזיוני.
   * שירותי שידור אינטרנטי (סטרימינג) ואחסון.
   * אספקת פלטפורמה אינטרנטית לשידור, עיצובה והתאמתה (לרבות גרפיקה בשידור חי) לבקשת האיגוד.
   * כלי אימון, דוגמת אפליקציה.
   * שירותי סטטיסטיקה במהלך המשחק ולאחריו.
   * כלי מוניטיזציה דרך פרסום.
   * מכירת זכויות שידור להימורים.
   * אספקת קו תקשורת.
   * הפקת קליפים.
   * הדרכת שימוש במערכת.
2. **ביצוע השירותים**
3. תוכנית העבודה, חלוקת העבודה והקצאת התשומות אשר יידרשו מהמציע שייבחר וכן לוחות הזמנים ייקבעו על ידי האיגוד ובמידת האפשר בתיאום עם המציע שייבחר.
4. האיגוד רשאי במהלך תקופת ההתקשרות כהגדרתה להלן לבצע שינויים בהיקף השירותים ו/או להזמין שירותים נוספים אשר לא נכללו בהליך זה או בהצעה המקצועית של המציע ובלבד שהשינויים ו/או התוספות והתנאים לביצועם יקבעו בהסכמה בין הצדדים וככל שניתן באופן יחסי להצעה הכספית שהגיש המציע במסגרת הצעתו להליך.
5. המציע מתחייב לבצע את העבודות על פי כל נוהלי אבטחת מידע ושמירת מאגרי מידע ונהלים אחרים הקבועים בחוק ו/או בדין והנדרשים לצורך שמירת סודיות ופרטיות של כל הגורמים הרלוונטיים. באחריותו של המציע לבצע את כל התיאומים ולהשיג את כל האישורים הנחוצים לשם כך כמתחייב עפ"י דין.
6. למציע ידוע כי יתכן שבחלק מהאולמות/מגרשים קיימות מצלמות מטעם אולם/אגודה ומשכך מצלמות מטעם הזוכה יוצבו שם אך ורק באישור ובתיאום אותו אולם/אגודה. מובהר כי אין כל חובה על אולם/אגודה לעשות שימוש בשירותיו של הזוכה וכי האיגוד לא רשאי לחייב אולם/אגודה לעשות שימוש כאמור.
7. **תנאי סף להשתתפות בהליך זה**
8. המציע הינו יחיד או תאגיד רשום כחוק (חברה בע"מ, שותפות רשומה או אגודה שיתופית).
9. על המציע להיות עוסק מורשה לצורך מע"מ.
10. המציע (ואם המציע הוא תאגיד – מנהליו ובעלי השליטה) לא הורשע או הועמד לדין בעבירה שיש עמה קלון, או עבירה שנושאה פיסקלי (כגון: אי העברת ניכויים, אי דיווח לרשויות המס, אי מתן קבלות רשמיות וכיוצ"ב), זולת אם חלפה תקופת ההתיישנות לפי חוק המרשם הפלילי ותקנת השבים התשמ"א-1981.
11. למציע כל האישורים הנדרשים לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976.
12. אישור על עריכת פוליסת ביטוח אחריות מקצועית על סך של 3 מיליון ₪ לפחות הכוללת שיפוי לטובת האיגוד.
13. המציע יהיה מוכן לתחילת עבודה מיידית באיגוד לאחר היבחרו.
14. המציע הגיש את כל המסמכים כמפורט בתנאי ההליך, במלואם ולאחר שמולאו בהם כל הנתונים והפרטים הנדרשים ונחתמו בחתימה מוסמכת כנדרש.
15. **מסמכים שצירופם נדרש**

על המציע לצרף להצעתו את כל המסמכים הבאים, **ללא יוצא מהכלל**, במדויק ועל פי הנוסח שנדרש (אם וככל שנדרש):

1. כל מסמכי ההליך לאחר שמולאו בהם כל הפרטים הנדרשים חתומים בחתימה מחייבת ומוסמכת כנדרש לפי דין ובכלל זה:
   1. **נספח א'1 – הצעת המחיר**;
   2. **נספח א'2 – הצעת מחיר במקרה של התרחבות השירותים**;
   3. **נספח ב' - "הסכם למתן שירותים**" **ונספח מפרט השירותים** המצורף לו. המציע עם הגשת הצעתו יחתום בר"ת על ההסכם למתן שירותים ועל הנספח לו.
2. אישור בתוקף על-פי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976.
3. אישור על היות המציע עוסק מורשה מטעם מס ערך מוסף, תקף למועד הגשת ההצעה.
4. המציע יצרף תצהיר שלו או של מנהלו, מאומת בפני עו"ד כי לא מתנהלות תביעות כנגד המציע והוא אינו נמצא בהליכי פשיטת רגל/פירוק שעלולים לפגוע בתפקודו אם יזכה בהליך זה.
5. על משתתף בהליך שהוא תאגיד לצרף:
   1. עותק מתעודת ההתאגדות מאת רשם החברות או השותפויות או האגודות השיתופיות.
   2. עותק מפרוטוקול הנהלת התאגיד הכולל החלטה בדבר השתתפות בהליך, מאושר ע"י עוה"ד של התאגיד.
   3. פירוט עדכני של מורשי החתימה של התאגיד, לרבות צירופי החתימות הנדרשים, מאושר ע"י עוה"ד של התאגיד או רוה"ח שלה.
   4. תמצית מידע עדכנית מרשם החברות, המפרטת את בעלי המניות בתאגיד ואת היותו של המציע תאגיד פעיל.
6. קורות חיים של המציע לצורך הוכחת ניסיונו באספקת השירותים כנדרש ופרופיל הצוות שיתן את השירותים.
7. המלצות מלקוחות המציע המתייחסות לעבודות שבוצעו על ידו כמפורט בהליך זה [ככל שקיימת מניעה חוקית או בשל הנחיה רגולטורית למסור המלצה בכתב יש למסור שמות ופרטי איש קשר בלבד].
8. מעטפה סגורה ונפרדת של הצעת המחיר המתייחסת למתן השירותים.

למען הסר ספק מובהר בזה כי צירוף כל המסמכים הנ"ל, **ללא יוצא מהכלל**, במדויק ועל פי הנוסח שנדרש, מהווה **תנאי מוקדם ויסודי** להשתתפות בהליך ולכן השמטת מסמך מהמסמכים שפורטו או הגשת מסמך שיש בו סטייה מהנוסח ומהתוכן שנדרשו, **עלולים לגרום לפסילת ההצעה**.

1. **תקופת השירותים**
2. תקופת מתן השירותים הינה למשך **ארבע שנים** ממועד החתימה על ההסכם למתן שירותים בין הצדדים או ממועד התחלת מתן השירותים, לפי המאוחר מבניהם.
3. האיגוד יהיה רשאי להאריך את תקופת ההתקשרות בארבע (4) תקופות נוספות ונפרדות, בנות 12 חודשים כל אחת, בהתאם לשיקול דעתו הבלעדי (בסה"כ 8 שנים במצטבר)(להלן: "**תקופת האופציה**").
4. לאיגוד תישמר הזכות, על פי שיקול דעתו הבלעדי והמוחלט, לקצר או להפסיק את תקופת ההתקשרות בכל עת בהודעה מראש ובכתב של 60 יום מראש. מובהר כי במקרה של סיום ההסכם יחולו הוראות ההסכם לענין שמירה על זכויות הקניין הרוחני וזכויות היוצרים של האיגוד ויראו בהסכם כחלק בלתי נפרד מהזמנה זו.
5. **התמורה**

בגין ביצוע השירותים המפורטים בהזמנה זו ובהסכם לשביעות רצון האיגוד ובכפוף לעמידה בכלל התחייבויות המציע במסגרת הזמנה זו, האיגוד ישלם למציע את התמורה המפורטת ב"**הצעת המחיר**" המצורפת **כנספח א'1** להזמנה זו.

1. המציע יפרט בהצעתו את התמורה המבוקשת על ידו בגין השירותים שפורטו לעיל וכן בגין תקופת האופציה. פירוט זה מהווה חלק בלתי נפרד מאמות המידה לבחירת הזוכה במכרז.
2. כמו כן, יפרט המציע את התמורה המבוקשת על ידו בגין מתן השירותים המפורטים לעיל במקרה שהאיגוד יבחר להרחיב השירותים הניתנים על ידי המציע למגרשים נוספים ולליגות נוספות [כמפורט בנספח א'2 - "הצעת מחיר במקרה של הרחבת השירותים"].
3. המחירים יהיו נקובים בשקלים חדשים, ללא מע"מ.
4. על התמורה יתווסף מע"מ כדין.
5. **פיקוח האיגוד**
6. המציע יתחייב לאפשר לנציג האיגוד או מי מטעמו לבקר פעולותיו, לפקח על ביצוע הליך זה ועל הוראות ההסכם למתן שירותים, לרבות פיקוח על השירותים שהאיגוד ידרוש.
7. המציע יתחייב להישמע להוראות נציג האיגוד בכל העניינים הקשורים למתן השירותים כמפורט בהזמנה זו ובהסכם שייחתם בעקבותיו.
8. לאיגוד שמורה הזכות לקבוע פגישה עם הזוכה לצורך ביצועו של ההסכם על פי תנאיו והאיגוד יהיה רשאי להנחות את הזוכה ככל שהדבר יידרש לצורך מילוי הוראות ההסכם עימו והנחיות אלו יחייבו את הזוכה לכל דבר ועניין.
9. **אמות מידה לבחירת הזוכה**

אמות מידה לפיהם ייבחר הזוכה הינם:

**א**. **איכות ההצעה- 70%.**

**ב.** **מחיר המוצע-30%.**

תחילה תיבחן האיכות. הצעה שלא תזכה לציון מינימאלי של 75% בפרק האיכות, תיפסל ולא תועבר לבחינת המחיר.

1. **איכות ההצעה (משקל 70%) כמפורט להלן:**
   1. **ניסיונו של המציע במתן השירותים המצוינים בסעיף 1 לעיל (30%)**

להוכחת סעיף זה וקבלת הניקוד המציע מתבקש לפרט את ניסיונו המוכח שיכלול בין היתר את הפירוט כדלקמן:

* + - 1. רשימת לקוחות ומכתבי המלצה מהם.
      2. ניסיון עם איגוד ספורט בארץ ובעולם - יהווה יתרון.
  1. **התרשמות אישית (40%)**

לאחר ניקוד איכות ההצעות, חברי ועדת מנהל ומכרזים יזמנו לראיון את המציעים (על צוותיהם) עם הניקוד הגבוה ביותר. בניקוד ההתרשמות האישית יילקחו ניסיון, ותק והתרשמות כללית מהמציע.

**ב. המחיר המוצע- (30%) - פתיחת מעטפת הצעת המחיר עבור מתן השירותים**

הניקוד בגין רכיב זה ייעשה כדלקמן: הצעת המחיר הנמוכה ביותר תקבל את מלוא הניקוד ושאר ההצעות תנוקדנה באופן יחסי להצעה הזולה ביותר.

1. **החתימה על ההסכם**
2. המציע שיזכה בהליך יידרש לחתום על הסכם - בין הזוכה לבין האיגוד בנוסח המצורף **כנספח "הסכם למתן שירותים**" להזמנה זו (המציע עם הגשת הצעתו יחתום בר"ת על ההסכם למתן שירותים). הזוכה יספק את השירותים בהתאם להוראות הזמנה זו לרבות בהתאם להוראות ההסכם על נספחיו.
3. במקרה של אי חתימת המציע (הזוכה) על ההסכם או במקרה של הפרה אחרת של ההסכם בסמוך לאחר חתימתו, רשאית ועדת מנהל ומכרזים של האיגוד להתכנס ולבחור במציע אחר כזוכה בהליך או להחליט על עריכת הליך חדש. במקרה כזה יחול הכלל האמור לעיל וכל הוראות הזמנה זו על נספחיה על הזוכה החלופי. במקרה שגם הזוכה החלופי נמנע מלחתום על ההסכם, רשאית ועדת מנהל ומכרזים לבחור במציע הבא בתור אחריו, בתנאים המפורטים לעיל.
4. **היררכיה בין מסמכי ההליך להסכם**
5. ההסכם המצורף להזמנה זו, מהווה חלק בלתי נפרד ממסמכי ההליך. יש לראות את מסמכי ההליך ואת ההסכם המצורף לו כמסמך אחד משלים זה את זה.
6. בכל מקרה של סתירה בין נוסח מסמכי ההליך לבין נוסח ההסכם, יעשה מאמץ ליישב בין שני הנוסחים.
7. בנסיבות שבהן לא ניתן ליישב בין נוסח הזמנה זו לבין נוסח ההסכם, יגבר   
   נוסח ההסכם, ויראו בו כנוסח המחייב את המציעים וכנוסח הכתוב בהליך.
8. **הוראות כלליות ושיקולי האיגוד**
9. על כל מציע לעמוד בדרישות המפורטות בהזמנה זו, אולם האיגוד יהא רשאי, אך לא חייב, להתייחס ו/או לקחת בחשבון ו/או לקבל הצעה של מציע שאינה עומדת בכל הדרישות, לוותר על דרישות לקיום תנאי כלשהו ו/או להתנות תנאים חדשים ו/או נוספים וזאת בין כלפי מציע כלשהו ובין כלפי כל המציעים, לפי שיקול דעתו.
10. מבלי לגרוע מהאמור לעיל, האיגוד יהא רשאי להרשות הגשת הצעות גם לאחר המועד הקבוע להגשת הצעות ו/או להשלים כל פריט שהוא בקשר להצעה כלשהי בכל מועד ו/או לערוך התמחרות בין המציעים, בינם לבין עצמם, ו/או בין מי מהם לבין כל מציע אחר.
11. האיגוד יהא רשאי, גם לאחר מועד הגשת ההצעות, לדרוש הבהרות והסברים מהמציעים (כולם או אחד/ים מהם), לנהל מו"מ עם המציעים כולם או אחד/ים מהם או מציעים נוספים אחרים, הכל לפי שיקול דעתו הבלעדי.
12. כמו כן יובהר כי המציע והצוות המוצע על ידו יזומנו לראיון במשרדי האיגוד. יודגש, כי על כל אחד מחברי הצוות, אשר הוצע על ידי המציע, להשתתף בראיון. אי השתתפות המציע ו/או מי מחברי הצוות המוצע בראיון עלול לגרום לניקוד נמוך באמת מידה זו.
13. קבלת ההצעה על ידי האיגוד תשתכלל אך ורק בחתימתו על ההסכם שייכרת בין המציע ובין האיגוד.
14. האיגוד לא יהא חייב בכל זמן שהוא למסור נימוקים לאי קבלת הצעה כלשהי ו/או למסור פרטים בקשר להצעה כלשהי, לרבות זו שתתקבל והכל בהתאם לדין.
15. האיגוד אינו מתחייב לקבל איזו הצעה שהיא והוא שומר לעצמו את הזכות לפצל את הזכייה ליותר מגורם אחד, לצמצם את היקף השירות, לקבל הצעה לחלק מהשירות או לבטל את הליך ההזמנה.
16. האיגוד רשאי לבחור אחד מהמציעים שיגיעו לשלב הראיונות לפי שיקול דעתו מבלי להיות כבול לניקוד שלהם עד שלב הראיונות.
17. מבלי לגרוע מהאמור לעיל ומכל סעד או זכות המוקנית לאיגוד, ההצעות המפסידות תעמודנה בתוקפן 45 יום נוספים לאחר סיום ההליך, וזאת למקרה שבו המציע הזוכה יחזור בו מהצעתו או יפר את ההתקשרות עמו או בכל מקרה שלא תמומש הזכייה עם המציע-הזוכה. בנסיבות מעין אלה תהיה ועדת מנהל ומכרזים של האיגוד רשאית על-פי שיקול דעתה הבלעדי להכריז על בעל ההצעה השנייה בטיבה כזוכה בהליך או לקיים הליך חדש.
18. המציע יהיה אחראי לבדיקת תנאי הזמנה זו, לרבות פרטי ההתקשרות וכל מידע רלוונטי הקשור בהזמנה זו ו/או מצורף לה, ובהגשת הצעתו הוא מסכים לתנאים ולפרטים כאמור, ומוותר על טענת אי ידיעה ו/או גילוי ו/או טעות ו/או אי התאמה.
19. **החלטות ועדת מנהל ומכרזים - עיון במסמכים**
20. ועדת מנהל ומכרזים תאפשר למציע שהשתתף בהליך זה המבקש לעיין במסמכים שונים - עיון במסמכים בהתאם ובכפוף לקבוע בתקנה 21(ה) לתקנות חובת המכרזים, התשנ"ג-1993; בהתאם לחוק חופש המידע, התשנ"ח-1998, ובהתאם להלכה הפסוקה.
21. מציע הסבור כי חלקים מהצעתו כוללים סודות מסחריים ו/או סודות מקצועיים (להלן: "**חלקים סודיים**"), שלדעתו אין לאפשר את העיון בהם למציעים אחרים:
    1. יציין במפורש בהצעתו מהם החלקים הסודיים.
    2. יסמן את החלקים הסודיים שבהצעתו באופן ברור וחד-משמעי.
    3. יפריד חלקים אלה מכלל ההצעה הפרדה פיזית.
22. מציע שלא סימן חלקים בהצעתו כסודיים יראוהו כמי שמסכים למסירת ההצעה כולה לעיון מציעים אחרים. סימון חלקים בהצעה כסודיים מהווה הודאה בכך שחלקים אלה בהצעה סודיים גם בהצעותיהם של המציעים האחרים, ומכאן שהמציע מוותר מראש על זכות העיון בחלקים אלה של הצעות המציעים האחרים.
23. יודגש, שיקול הדעת בדבר היקף זכות העיון של המציעים הינו של ועדת מנהל ומכרזים ושלה בלבד, אשר תפעל בנושא זה ברוח דיני המכרזים ואמות המידה המחייבות בעניין.
24. החליטה ועדת מנהל ומכרזים לאפשר עיון בחלקים המפורטים בהצעת המציע הגם שהמציע הגדירם כסודיים, תיתן על כך ועדת מנהל ומכרזים התראה למציע, ותאפשר לו להשיג על כך בפניה בתוך פרק זמן ההולם את נסיבות העניין.
25. החליטה ועדת מנהל ומכרזים לדחות את ההשגה של המציע, תודיע על כך   
    למציע בטרם מסירת החומר לעיונו של המבקש.
26. יודגש בזאת בהתאם להוראות תקנה 21(ו) לתקנות חובת המכרזים, התשנ"ג- 1993 -   
    כי עיון במסמכי הליך זה, החלטות ועדת מנהל ומכרזים, ההצעה הזוכה וכל מסמך אחר בהתייחס להליך זה - ככל שיותר העיון בו, בכפוף להחלטת ועדת מנהל ומכרזים, ייעשה תמורת תשלום לכיסוי העלות הכרוכה, לדעת ועדת מנהל ומכרזים, בקיום הוראות תקנה 21(ה) לתקנות חובת המכרזים, התשנ"ג- 1993.
27. **שאלות והבהרות**

שאלות והבהרות יש להפנות **בכתב בלבד** למייל ibba@basket-ball.co.ilעד לתאריך 8.5.2020 בשעה 12:00 אל הגב' יפית זריהן.

יש לוודא אישור קבלת המייל בטלפון 03-5686662.

1. **הנחיות להגשת הצעות**
2. הגשת הצעה או שאלות הבהרה מותנית בשליחת דוא"ל לכתובת [ibba@basket-ball.co.il](mailto:ibba@basket-ball.co.il) עד ליום 4.5.2020.
3. את מסמכי ההליך ניתן לקבל באתר האינטרנט ובמשרדי איגוד הכדורסל בישראל, בשדרות יהודית 36 תל אביב**,** בין השעות 09:00 - 15:00, טלפון: 03-5686662.
4. את ההצעות יש להגיש במעטפה סגורה ללא סימני זיהוי של המציע לתיבת המכרזים של איגוד הכדורסל בישראל.
5. **המועד האחרון להגשת ההצעות להליך הוא 14.5.2020 בשעה 12:00.**
6. על המעטפות יש לרשום את **שם ההליך בלבד.** על המציע להגיש את הצעתו להליך כשכל מסמכי ההליך חתומים על ידו וכוללים את כל הפרטים המבוקשים **כולל הצעת המחיר במעטפה נפרדת וסגורה**.
7. על המציע להגיש את הצעתו חתומה כנדרש, למלא הפרטים הנדרשים ולצרף את   
    המסמכים והאישורים שצירופם נדרש כמפורט בהזמנה זו. אם יש למציע הערות ותוספות מלבד מילוי סעיפי ההצעה וצירוף המסמכים הנדרשים - יוסיף אותם בהצעתו במסמך נפרד.
8. האיגוד שומר לעצמו את הזכות לפסול על הסף הצעות שלא תוגשנה במתכונת המפורטת לעיל.
9. **הגשת ההצעה חתומה מהווה ראיה חלוטה לכך שהמציע קרא את כל האמור במסמכי ההליך וההסכם המצורף לו, הבין את האמור במסמכים אלה ונתן לכך את הסכמתו הבלתי מסויגת.**